2015-yil oktabr oyining eng yaxshi kliplar beshligi e’lon qilindi

“PopCorn.uz” nashri eng ko‘p tomoshabin jalb qilgan o‘zbek kliplari reytingini tuzib chiqdi.

Top-5 talik reytingdan oktabr oyida YouTube videoxosting xizmatiga joylashtirilgan videokliplar joy olgan.
Top-5 talikning 5-pog‘onasida Rashid Xoliqovning “Shahlo ko‘zli malikam” videoklipi joy oldi. Mazkur videoklip 16-oktabr kuni joylashtirilgan bo‘lib, bugungi kunga qadar tomosha qilganlar soni 106 ming nafar kishini tashkil etadi. Videolkip rejissori — Yodgor Nosirov.
4-pog‘onani Bahriddin Zuhriddinov va “Bojalar” guruhi ijrosidagi “Hadicha” videoklipi band qildi. Klipmeyker Jonrid Sagdiyev rejissorligida tasvirga tushirilgan, 16-oktabr kuni joylashtirilgan klipni bugungi kunga qadar 171 mingdan ortiqroq muxlislar tomosha qilgan*.
Reytingning 3-pog‘onasi O‘zbekistonda xizmat ko‘rsatgan artist Ziyodaning “Yaxshi qol” klipiga nasib etdi. 6-oktabr kuni joylashtirilgan ushbu klipdan hozirgacha 202 mingdan ko‘proq muxlislar bahramand bo‘lgan. Qiziqarli syujetni o‘z ichiga olgan video asarda bosh rollarni Asal Shodiyeva va Aziz Rametov ijro etgan.
O‘zbekistonda xizmat ko‘rsatgan artist Sardor Rahimxon ijrosidagi “Sanamjon” qo‘shig‘iga ishlangan klip reytingda 2-o‘rinni egalladi. Ushbu taronaning videoklipi 12-oktabr sanasida joylashtirilgan va undan bugungi kunga qadar 254 mingdan ortiq tomoshabinlar bahra olgan.
Jasur Umirovning “Kabutarim” taronasiga yaratilgan videoklip top-5 talik reytingning birinchi pog‘onasini band etdi. Klipmeyker Narimon Sultonxo‘jayev rejissorligidagi klipdan ayni damgacha bahramand bo‘lganlar soni 481 mingtadan ortiqroq muxlisni tashkil etadi.

Izoh* — “PopCorn.uz” nashri reytingida Ziyodaning “Yaxshi qol” klipi 4-o‘rin, Bahriddin Zuhriddinov va “Bojalar” guruhi ijrosidagi “Hadicha” qo‘shig‘i klipi 3-o‘rinda ko‘rsatilgan. Ammo “Yaxshi qol” klipi YouTube orqali ko‘proq ko‘rilgani uchun “Daryo” nashri kliplar o‘rnini almashtirdi.